**भारत सरकार**

**पर्यावरण एवं वन मंत्रालय**

**राज्य सभा**

**अतारांकित प्रश्न सं0 24**

**22.11.2011 को उत्तर के लिए**

**''उत्सर्जन संबंधी मानक''**

**24. श्री श्रीगोपाल व्यास:**

क्या **पर्यावरण और वन मंत्री** यह बताने की कृपा करेंगे कि :

(क) क्या भारत पिछले विश्व सम्मेलन में उत्सर्जन से संबंधित विषयों पर अपने पूर्व घोषित संकल्पों से पीछे हटा है; और

(ख) यदि हां, तो इसके क्या कारण हैं और उसके क्या परिणाम होंगे ?

**उत्तर**

**पर्यावरण एवं वन राज्य मंत्री (स्वतंत्र प्रभार)**

**(श्रीमती जयंती नटराजन)**

(क) जलवायु परिवर्तन पर संयुक्त राष्ट्र कार्यढांचा कन्वेंशन (यूएनएफसीसीसी) और इसके क्योटो प्रोटोकॉल में जैसा कि उल्लेख किया गया है, कोपेनहेगन और कॉनकुन में जलवायु परिवर्तन पर आयोजित संयुक्त राष्ट्र सम्मेलन में, भारत ने, साम्या और सामान्य किन्तु पृथकीकृत उत्तरदायित्व (सीबीडीआर) के सिद्धांतों के अनुसार जलवायु परिवर्तन पर कार्रवाई करने की अपनी प्रतिबद्धता की पुन: पुष्टि की है । इस मुद्दे पर पूर्व के सम्मेलनों पर लिए गए निर्णय, यूएनएफसीसीसी में रेखांकित दोनों सिद्धांतों की पूर्णत: पुष्टि करते हैं ।

(ख) प्रश्न नहीं उठता ।

**\*\*\*\***